Kui lõhkevõrk on üks takistus vaenlase vastu siis igasugused puidust ja okastraadist valmistatud tõkked on teine variant. Tegime kolme tüüpi tõkkeid. Komistustõke, siilid ja hispaania ratsu. Neid siin kirjeldama hakata oleks keeruline. Iseenesest ei midagi rasket ja toimivad hästi kui on õigesti ehitatud. Üks siil tuli meil nii väärakas, et hea üldse et püsti seisis. See poleks küll vaenlast hoidnud. Kutsusime seda Petsi siiliks. Pärast terve päev naersime ja rääkisime et väärakas nagu  Petsi siil. Huumorit sai jälle väga palju nagu alati. Mõtlesime, et sellele koledale teosele, mis me kokku klopsisime, graveeriks eelmise aastakäigu naljaviluks peale, siis ei seostataks seda vähemalt meiega.